Document ID: /roh_data/filtered/fineweb-2-filterrobots_roh.jsonl.gz/23159

Affar da tradiziun in nouvs mans
Avant pacs ons existivan amo set fin ot falegnamarias a Sent, restats sun amo duos affars da falegnam. Ün da quels – culla crusch svizra aint il nom – ha chattà üna soluziun da successiun: Als 1. schner surpiglia Bruno Andri Neuhäusler la Schweizer AG a Sent.
Erich Schweizer surdà a Büman seis affar da falegnam a Bruno Andri Neuhäusler (fotografia: Nicolo Bass).
L’istorgia da la falegnamaria Schweizer ha cumanzà dal 1952 a Rafz i’l chantun Turich. Causa cha ün dals uffants vaiva ferm astma vaiva racumandà il meidi al falegnam Arthur Schweizer da far müdada illas muntognas. Dit e fat: Dal 1962 ha fat ...